**माइकल थॉमस ओस्टरहोम** (जन्म: मार्च 10, 1953) एक अमेरिकी महामारी विज्ञानी है। वे मिनेसोटा विश्वविद्यालय के स्कूल ऑफ पब्लिक हेल्थ में रीजेंट्स प्रोफेसर और मिनेसोटा विश्वविद्यालय में संक्रामक रोग अनुसंधान और नीति केंद्र के निदेशक भी हैं। 9 नवंबर 2020 को ओस्टरहोम को उन्हें अमेरिका के नवनिर्वाचित राष्ट्रपति जो बाइडन के कोविड-19 सलाहकार बोर्ड में नामित किया गया था।

प्रारंभिक जीवन और शिक्षा
------------------------

माइकल ओस्टरहोम का जन्म वौकोन, आयोवा में हुआ था। वह एक अखबार फोटोग्राफर के बेटे थे। ओस्टरहोम के अनुसार, उनके पिता शारीरिक रूप से दुर्व्यवहार करने वाले और शराबी व्यक्ति थे।
ओस्टरहोम ने 1975 में लूथर कॉलेज से जीव विज्ञान और राजनीति विज्ञान में बीए के साथ स्नातक की उपाधि प्राप्त की। उन्होंने पर्यावरणीय स्वास्थ्य में एमएस और पीएच.डी.की डिग्री प्राप्त की।उन्होंने मिनेसोटा विश्वविद्यालय से महामारी विज्ञान में एमपीएच की डिग्री हासिल किया हुआ है।

कैरियर
------

1975 से 1999 तक, ओस्टरहोम ने मिनेसोटा स्वास्थ्य विभाग (एमडीएच) में विभिन्न भूमिकाओं में कार्य किया। उन्होने 1984 से 1999 तक राज्य महामारी वैज्ञानिक और तीव्र रोग महामारी विज्ञान अनुभाग के प्रमुख के रूप में कार्य किया।
एमडीएच में, ओस्टरहोम ने संक्रामक रोग महामारी विज्ञान में विभाग की भूमिका को मजबूत किया। जो विशेष रूप से कई खाद्य जनित रोगों का प्रकोप, टैम्पोन और टॉक्सिक शॉक सिंड्रोम के बीच संबंध, और स्वास्थ्य कर्मियों में हेपेटाइटिस बी और मानव इम्युनोडेफिशिएंसी वायरस (एचआईवी) का संचरण शामिल है।
अन्य कार्यों में बाल-देखभाल सेटिंग्स में संक्रामक रोगों की महामारी विज्ञान, टीका-रोकथाम योग्य बीमारियों (विशेष रूप से हेमोफिलस इन्फ्लूएंजा प्रकार बी और हेपेटाइटिस बी), लाइम रोग, और अन्य उभरते और पुन: उभरते संक्रमणों के बारे में भी अध्ययनरत रहते थे।

2001 से 2005 की शुरुआत तक, ओस्टरहोम ने जैव आतंकवाद और सार्वजनिक स्वास्थ्य तैयारियों से संबंधित मुद्दों पर तत्कालीन स्वास्थ्य और मानव सेवा विभाग (एचएसएस) के सचिव टॉमी थॉम्पसन के विशेष सलाहकार के रूप में कार्य किया । अप्रैल 2002 में,रोग नियंत्रण और रोकथाम केंद्र (सीडीसी) का नेतृत्व करने के लिए उन्हें अंतरिम प्रबंधन टीम में नियुक्त किया गया था। वे तबतक उस पद पर नियुक्त रहे जबतक जुलाई 2002 जूली गेरबर्डिंग की निदेशक के रूप में नियुक्ति तक। थॉम्पसन ने संक्रमण अवधि के दौरान ओस्टरहोम को अपनी ओर से गेरबर्डिंग की सहायता करने के लिए कहा। उन्होंने जनवरी 2003 तक वह भूमिका निभाई।

सन्दर्भ
-------

1. ↑  Michael T. Osterholm; Mark Olshaker (March 14, 2017). *Deadliest Enemy: Our War Against Killer Germs*. Little, Brown. पृ॰ 23. आई॰ऍस॰बी॰ऍन॰ 978-0-316-34368-8.
2. ↑  "Plague War: Interviews: Michael Osterholm". *फ्रॉन्टलाइन*. पीबीएस. अक्टूबर 1, 1998. मूल से जून 27, 2008 को पुरालेखित. अभिगमन तिथि मार्च 19, 2024.
3. ↑  "Global Conference 2006". मिल्कन इंस्टिट्यूट. अप्रैल 24, 2006. मूल से सितम्बर 27, 2011 को पुरालेखित.
4. ↑  मुचा, सराह (नवम्बर 9, 2020). "Biden transition team announces coronavirus advisers, including whistleblower Rick Bright". *सीएनएन*. अभिगमन तिथि नवम्बर 9, 2020.
5. ↑  Osterholm, Michael T.; Olshaker, Mark (March 14, 2017). *Deadliest Enemy: Our War Against Killer Germs*. Little, Brown. पपृ॰ 23–4. आई॰ऍस॰बी॰ऍन॰ 978-0-316-34368-8.
6. ↑  "Michael T. Osterholm, PhD". *School of Public Health Directory*. University of Minnesota. अभिगमन तिथि April 24, 2020.
7. ↑  "Michael T. Osterholm, PhD, MPH". *CIDRAP.UMN.edu* (अंग्रेज़ी में). मूल से May 23, 2017 को पुरालेखित. अभिगमन तिथि April 22, 2017.

| प्राधिकरण नियंत्रण आँकड़े विकिडाटा पर सम्पादित करें |
| --- |
| अंतरराष्ट्रीय | 
* आई॰एस॰एन॰आई॰
* वी॰आई॰एफ॰ए॰

 |
| राष्ट्रीय | 
* इजराइल
* संयुक्त राज्य अमेरिका
* चेक गणराज्य
* यूनान
* नीदरलैण्ड

 |
| शैक्षणिक | 
* CiNii
* ओ॰आर॰सी॰आई॰डी॰
* स्कोपस

 |